**ΑΝΑΡΤΗΤΕΑ ΣΤΗ ΔΙΑΥΓΕΙΑ**

**Λιβαδειά 22 /10/2024**

**Αριθ. Πρωτ. 21255**

**ΑΠΟΣΠΑΣΜΑ**

# Από το πρακτικό της αριθμ. 36ης /2024ΤΑΚΤΙΚΗΣ Συνεδρίασης της Δημοτικής Επιτροπής Δήμου Λεβαδέων

**Αριθμός απόφασης** **381**

**Έγκριση Πρωτοκόλλου Παραλαβής του έργου : «ΠΑΡΕΜΒΑΣΕΙΣ ΕΚΣΥΓΧΡΟΝΙΣΜΟΥ ΚΤΙΡΙΑΚΟΥ ΑΠΟΘΕΜΑΤΟΣ ΑΡΧΙΤΕΚΤΟΝΙΚΗΣ ΑΞΙΑΣ (ΠΡΩΗΝ ΚΤΙΡΙΟ ΠΑΝΕΠΙΣΤΗΜΙΟΥ) ΚΑΙ ΠΕΡΙΒΑΛΛΟΝΤΟΣ ΧΩΡΟΥ, ΜΕ ΕΦΑΡΜΟΓΕΣ ΕΝΕΡΓΕΙΑΚΗΣ ΑΝΑΒΑΘΜΙΣΗΣ, ΓΙΑ ΤΗ ΧΡΗΣΗ ΔΗΜΟΤΙΚΩΝ ΥΠΗΡΕΣΙΩΝ ΚΑΙ ΠΟΛΙΤΙΣΤΙΚΩΝ ΔΡΑΣΤΗΡΙΟΤΗΤΩΝ.**

Στη Λιβαδειά σήμερα 21η Οκτωβρίου 2024 ημέρα Δευτέρα και, ώρα 10.00 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 20905/17-10-2024 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών ήταν

παρόντα 4 (τέσσερα) , ήτοι:

**ΠΑΡΟΝΤΕΣ ΑΠΟΝΤΕΣ**

1. Καραμάνης Δημήτριος-Πρόεδρος 1.Ταγκαλέγκας Ιωάννης

2. Αγνιάδης Παναγιώτης 2.Μίχας Δημήτριος

3. Καλλιαντάσης Χρήστος Αν και είχαν νόμιμα προσκληθεί

4. Παπαβασιλείου Αικατερίνη

Ο Πρόεδρος της Δημοτικής Επιτροπής εισηγούμενος το 7ο θέμα της ημερήσιας διάταξης έθεσε υπόψη των μελών το υπ΄ αριθμ. πρωτ. 20327/11-10-2024 έγγραφο της Δ/νσης Τεχνικών Υπηρεσιών του Δήμου Λεβαδέων στο οποίο αναφέρονται:

*Με την υπ΄ αριθμό 212/2018 (ΑΔΑ: ΩΡ2ΟΩΛΗ-Ζ87) Απόφαση του Δημοτικού Συμβουλίου εγκρίθηκαν τα τεύχη δημοπράτησης του έργου: «ΠΑΡΕΜΒΑΣΕΙΣ ΕΚΣΥΓΧΡΟΝΙΣΜΟΥ ΚΤΙΡΙΑΚΟΥ ΑΠΟΘΕΜΑΤΟΣ ΑΡΧΙΤΕΚΤΟΝΙΚΗΣ ΑΞΙΑΣ (ΠΡΩΗΝ ΚΤΙΡΙΟ ΠΑΝΕΠΙΣΤΗΜΙΟΥ) ΚΑΙ ΠΕΡΙΒΑΛΛΟΝΤΟΣ ΧΩΡΟΥ, ΜΕ ΕΦΑΡΜΟΓΕΣ ΕΝΕΡΓΕΙΑΚΗΣ ΑΝΑΒΑΘΜΙΣΗΣ, ΓΙΑ ΤΗ ΧΡΗΣΗ ΔΗΜΟΤΙΚΩΝ ΥΠΗΡΕΣΙΩΝ ΚΑΙ ΠΟΛΙΤΙΣΤΙΚΩΝ ΔΡΑΣΤΗΡΙΟΤΗΤΩΝ», προϋπολογισμού 5.100.000,00 € (Με Φ.Π.Α).*

*Αντικείμενο του έργου ήταν η μετατροπή ενός απαξιωμένου κτιρίου (πρώην Πανεπιστήμιο ), σε χώρο στέγασης διοικητικών υπηρεσιών και πολιτισμού με συνολικό εμβαδό 2.831,56 τ.μ με αρχές βιοκλιματικού σχεδιασμού και ενεργειακά κελύφη με στόχο την εξοικονόμηση ενέργειας, τη μείωση της ατμοσφαιρικής ρύπανσης και τη μείωση των εκπομπών αερίων που προκαλούν την κλιματική αλλαγή .*

*Το συνολικό κτιριακό συγκρότημα αναπτύσσεται σε πέντε στάθμες:*

*Υπόγειο επί της οδού Σοφοκλέους, Ισόγειο με είσοδο επί της οδού Θεσσαλονίκης, Α’ όροφο επί της πλατείας Λ. Κατσώνη με κύρια είσοδο, χώρο Ληξιαρχείου & Διοικητικών Υπηρεσιών, αναμονής και εκθέσεων, ενώ στο Β’ και Γ’ Όροφο αναπτύσσονται οι υπόλοιποι χώροι των δημοτικών υπηρεσιών του Δημαρχείου.*

*Ο χώρος του αρχείου των Υπηρεσιών του Δήμου, βοηθητικοί χώροι, χώροι των ηλεκτρομηχανολογικών εγκαταστάσεων του κτιρίου καθώς και δεξαμενή πυρόσβεσης από οπλισμένο σκυρόδεμα, κατασκευάσθηκαν στην υπόγεια στάθμη.*

*Στο ισόγειο λειτουργεί το ΚΕΠ του Δ. Λεβαδέων.*

*Στους Β & Γ’ όροφο, χωροθετούνται οι υπόλοιποι γραφειακοί χώροι και το γραφείο Δημάρχου, σύμφωνα με τις κατόψεις της αρχιτεκτονικής μελέτης.*

*Η διακίνηση ατόμων στο κτίριο γίνεται μέσω του κεντρικού κλιμακοστασίου το οποίο ανακατασκευάστηκε από μεταλλικό φορέα (βαθμιδοφόρους) και πάτηματα με δοκοθήκη και μάρμαρο Λειβαδιάς σύμφωνα με τις μελέτες. Στο πυρήνα του κεντρικού κλιμακοστασίου κατασκευάστηκαν δύο ανελκυστήρες και για εξυπηρέτηση ΑΜΕΑ .*

*Οι όψεις του κτηρίου αναδιαμορφώθηκαν με νέα ανοίγματα σύμφωνα με την εσωτερική προτεινόμενη χωροθέτηση για την εξασφάλιση αερισμού και φυσικού φωτισμού ενώ επί των όψεων διαμορφώθηκαν διακοσμητικά στοιχεία σύμφωνα με την αρχιτεκτονική μελέτη.*

*Για την ολοκλήρωση του έργου, συνοπτικά, εκτελέστηκαν οι κάτωθι εργασίες:*

***Οικοδομικές εργασίες***

* *Εργασίες καθαιρέσεων – εκσκαφών.*
* *Ενίσχυση στατικού φορέα με προσθήκη μεταλλικού φορέα (υποστυλώματα και δοκάρια).*
* *Ανακατασκευή φέροντος οργανισμού Ισογείου, Α΄, Β΄ορόφου και προσθήκη Γ΄ορόφου με μεταλλικό φορέα, μεταλλικές κολώνες, μεταλλικές δοκούς και πλάκα από σύμμεικτη κατασκευή με υπόβαση μεταλλικής λαμαρίνας και οπλισμένο σκυρόδεμα .*
* *Κατασκευή εσωτερικής τοιχοποιίας από οπτοπλινθοδομές στο επίπεδο του υπογείου και του ισογείου*
* *Κατασκευή συστημάτων τοιχοποιιών με μεταλλικό σκελετό και σανίδες ξηράς δόμησης σε διάφορες τυπολογίες στον Α’,Β, Γ’ όροφο ανάλογα με τις ανάγκες και τις προδιαγραφές του κάθε χώρου .*
* *Κατασκευή ολοκληρωμένου συστήματος εξωτερικής θερμομόνωσης με διογκωμένη πολυστερίνη και οργανικά έτοιμα επιχρίσματα.*
* *Στους γραφειακούς χώρους τοποθετήθηκαν δάπεδα από linoleum, στα WC αντίστοιχα διαστρώθηκαν πλακίδια πορσελάνης, στην κεντρική είσοδο του Α΄ ορόφου τοποθετήθηκαν πλάκες μαύρου μαρμάρου Λιβαδειάς, ενώ στις υπόλοιπες εισόδους, στους διαδρόμους γύρω από το κεντρικό κλιμακοστάσιο, στο γραφείο Δημάρχου και στις βεράντες κατασκευάστηκε δάπεδο από τεχνητά γρανιτοπλακίδια .*
* *Στους εσωτερικούς χώρους τοποθετήθηκαν πόρτες laminate, ενώ στα πυροδιαμερίσματα, σύμφωνα με τη μελέτη πυρασφάλειας, τοποθετήθηκαν μεταλλικές πυράντοχες πόρτες.*
* *Σε όλους τους χώρους κατασκευάστηκαν ψευδοροφές από γυψοσανίδες (γραφείο Δημάρχου και στους χώρους περιμετρικά του κεντρικού κλιμακοστασίου), ψευδοροφές από κασσέτες με εμφανή σκελετό (στους γραφειακούς χώρους) και ψευδοροφές από επίπεδη τσιμεντοσανίδα (στους υγρούς χώρους WC ).*
* *Επενδύθηκαν οι όψεις του κτηρίου με ειδικά βιομηχανοποιημένα πανέλα ξύλου και ειδικές κατασκευές τύπου honeycomb με πανέλα αλουμινίου και επίστρωση μαρμάρου Λιβαδειάς .*
* *Στη κεντρική είσοδο του Α’ ορόφου τοποθετήθηκε χειροκίνητη περιστρεφόμενη θύρα.*
* *Στα εξωτερικά ανοίγματα του κτηρίου τοποθετήθηκαν τρεις (3) διαφορετικές μορφές κουφωμάτων αλουμινίου (συρόμενα , ανοιγόμενα , προβαλλόμενα) για την εξασφάλιση της θερμομόνωσης , αεροστεγανότητας και της υδατοστεγανότητας σύμφωνα με τη μελέτη Ενεργειακής Απόδοσης του κτιρίου (ΚΕΝΑΚ).*
* *Τοποθετήθηκε επίσης ανοξείδωτος επίτοιχος χειρολισθήρας στα κλιμακοστάσια, καθώς και στη βεράντα του γραφείου Δημάρχου επί του στηθαίου, ενώ γυάλινο κιγκλίδωμα με υαλοπίνακα ασφαλείας, τοποθετήθηκε στον Α΄, Β’ & Γ’όροφο του κτηρίου .*

***Ηλεκτρομηχανολογικές εργασίες :***

* *Κατασκευή χώρων υγιεινής για άτομα με μειωμένη κινητικότητα ΑΜΕΑ.*
* *Ηλεκτρολογική εγκατάσταση και τοποθέτηση νέων φωτιστικών, τόσο στον εσωτερικό, όσο και στον εξωτερικό χώρο.*
* *Εγκατάσταση Ύδρευσης - Aποχέτευσης Ακαθάρτων - Aποχέτευσης Ομβρίων .*
* *Αποξήλωση εγκατάστασης κεντρικής θέρμανσης και τοποθέτηση συστήματος κλιματισμού VRF.*
* *Εγκατάσταση Τ/Φ DATA .*
* *Εγκατάσταση συστημάτων Aσφαλείας – Κ.Κ.TV .*
* *Εγκατάσταση δύο ανελκυστήρων.*
* *Στο δώμα του κτιρίου τοποθετήθηκαν φωτοβολταϊκά πανέλα που συνολικά υποβοηθούν τις ενεργειακές απαιτήσεις του κτιρίου, σύμφωνα με τη μελέτη ΚΕΝΑΚ και Η/Μ εγκαταστάσεων.*

*Με την υπ’ αριθμόν 302 / 2018 Απόφαση της Οικονομικής Επιτροπής του Δήμου Λεβαδέων καταρτίστηκαν οι όροι Διακήρυξης για τη δημοπράτηση του έργου. Η ημερομηνία ηλεκτρονικής αποσφράγισης των προσφορών ήταν η 27-8-2018 .*

*Με την υπ’ αριθμόν 440/2018 (ΚΗΜΔΗΣ: (19AWRD004313523 2019-01-09) απόφαση της οικονομικής επιτροπής του Δήμου Λεβαδέων κατακυρώθηκε ο διαγωνισμός του έργου στον οικονομικό φορέα «ΤΡΙΑΙΝΑ ΑΝΩΝΥΜΗ ΤΕΧΝΙΚΗ ΤΟΥΡΙΣΤΙΚΗ ΕΤΑΙΡΕΙΑ ΕΜΠΟΡΙΑ ΟΙΚΟΔΟΜΙΚΩΝ ΥΛΙΚΩΝ», με ποσοστό μέσης τεκμαρτής έκπτωσης 52,30% στις τιμές του τιμολογίου της μελέτης. Ο έλεγχος νομιμότητας της ως άνω απόφασης έγινε με το υπ’ αριθμ. πρωτ. 59/5037/15.01.2019 Έγγραφο της Αποκεντρωμένης Διοίκησης Θεσσαλίας – Στερεάς Ελλάδας .*

*Η σύμβαση του έργου συνολικού ποσού 2.435.010,02 € με Φ.Π.Α. υπεγράφη στις 22/03/2019 (19SYMV004669802 2019-03-26).*

*Η προθεσμία υλοποίησης του έργου ήταν 24 μήνες όπως ορίζεται στην σύμβασή του. Με την υπ’ αριθμ.165/ 08-07-20 απόφαση της Οικονομικής Επιτροπής Δήμου Λεβαδέων (ΑΔΑ: ΩΒΑΤΩΛΗ-ΟΜΡ), εγκρίθηκε η 1η παράταση εργασιών κατά επτά μήνες επιπλέον, ήτοι έως 22-10-21.*

*Με την υπ’ αριθμ. 120/ 18-05-21 απόφαση της Οικονομικής Επιτροπής Δήμου Λεβαδέων (ΑΔΑ: ΨΣΝ9ΩΛΗ-ΞΔ2), εγκρίθηκε η 2η παράταση εργασιών κατά έξι μήνες επιπλέον, ήτοι έως 22-04-22.*

*Με την υπ’ αριθμ. 11/ 19-01-22 απόφαση της Οικονομικής Επιτροπής Δήμου Λεβαδέων (ΑΔΑ: ΨΞΗ4ΩΛΗ-ΡΦ1), εγκρίθηκε η 3η παράταση εργασιών κατά έξι μήνες επιπλέον, ήτοι έως 22-10-22.*

*Το έργο χρηματοδοτήθηκε με το ποσό των 1.992.264,23€ από το Ταμείο Συνοχής μέσω ΕΣΠΑ 2014-2020, σύμφωνα με την υπ’αριθ. πρωτ. 6135/17-05-2017 (ΑΔΑ 6ΑΠ846ΧΙ8-ΟΧ5) Απόφαση Ένταξης, (Κωδικός Ενάριθμου 2017ΣΕ27510034) και με το ποσό των 442.745,79€ από το ΠΔΕ και συγκεκριμένα από τη ΣΑΕΠ 055 με Κωδικό Ενάριθμου 2018ΣΕ05500001 (Κ.Α. 64/7341.014) .*

*Η 1η Συμπληρωματική Σύμβαση χρηματοδοτήθηκε με το ποσό των 158.590,70 € από το ΠΔΕ και συγκεκριμένα από τη ΣΑΕΠ 055 με Κωδικό Ενάριθμου 2018ΣΕ05500001.*

*Η 2η Συμπληρωματική Σύμβαση χρηματοδοτήθηκε με το ποσό των 256.558,96 € από το ΠΔΕ και συγκεκριμένα από τη ΣΑΕΠ 055 με Κωδικό Ενάριθμου 2018ΣΕ05500001 και με το ποσό των 56.497,19 € από πιστώσεις του Δήμου Λεβαδέων (Κ.Α. 64/7341.014).*

*Με την υπ’ αριθμ.52/ 11-03-20 απόφαση της Οικονομικής Επιτροπής Δήμου Λεβαδέων (ΑΔΑ: 6Σ7ΛΩΛΗ-ΕΥΧ), έχει εγκριθεί ο 1ος Ανακεφαλαιωτικός Πίνακας του έργου, σε ισοζύγιο με την αρχική σύμβαση .*

*Με την υπ’ αριθμ. 301/ 04-12-20 απόφαση της Οικονομικής Επιτροπής Δήμου Λεβαδέων (ΑΔΑ: 6ΦΑΥΩΛΗ-ΣΤΟ), έχει εγκριθεί ο 2ος Ανακεφαλαιωτικός Πίνακας και η 1η Συμπληρωματική Σύμβαση του έργου, ποσού 158.590,70 €.*

*Με την υπ’ αριθμ. 120/ 18-05-21 απόφαση της Οικονομικής Επιτροπής Δήμου Λεβαδέων (ΑΔΑ: ΨΣΝ9ΩΛΗ-ΞΔ2), έχει εγκριθεί ο 3ος Ανακεφαλαιωτικός Πίνακας και η 2η Συμπληρωματική Σύμβαση του έργου, ποσού 313.056,15 €.*

*Με την υπ’ αριθμ. 223/ 19-07-22 απόφαση της Οικονομικής Επιτροπής Δήμου Λεβαδέων (ΑΔΑ: Ψ5ΑΓΩΛΗ-1ΑΞ), έχει εγκριθεί ο 4ος Ανακεφαλαιωτικός Πίνακας και το 2ο ΠΚΤΝΜΕ.*

*Με την υπ’ αριθμό 102/2023 απόφαση της Οικονομικής Επιτροπής του Δήμου Λεβαδέων (ΑΔΑ: ΨT3AΩΛΗ-ΑΩΨ), εγκρίθηκε ο 5ος Ανακεφαλαιωτικός & Τακτοποιητικός Πίνακας, ο οποίος ανέρχεται στο ποσό των 3.114.951,38 € (με Φ.Π.Α) παρουσιάζει υπέρβαση ως προς το συνολικό συμβατικό αντικείμενο όλων των Συμβάσεων, (αρχική σύμβαση, 1η & 2η Συμπληρωματική Σύμβαση) προ κρατήσεων, κατά το ποσό των 209.834,65 € (συμπεριλαμβανομένου του ΦΠΑ), το οποίο αφορά την αύξηση της αναθεώρησης όλων των εργασιών του έργου συνολικά. Η συνολική υπέρβαση διαμορφώνεται τελικά μετά από την αφαίρεση των προαναφερομένων κρατήσεων κατά το ποσό των 208.294,51 € (συμπεριλαμβανομένου του ΦΠΑ).*

*Η τελική δαπάνη του έργου ανήλθε τελικά στο ποσό των 3.164.327,15 € (συμπεριλαμβανομένου του Φ.Π.Α) μετά την καταβολή ΠΡΙΜ ποσού 49.375,86 € (συμπεριλαμβανομένου του ΦΠΑ).*

*Για την καταβολή του πριμ προηγήθηκε γνωμοδότηση του Τεχνικού Συμβουλίου Κατασκευών – τμήμα Β’ του Υπουργείου Υποδομών & Μεταφορών, στην 8η συνεδρίασή του την 10η Μαΐου 2023, σύμφωνα με το άρθρο 154 του Ν.4938/2022 και την ερμηνευτική εγκύκλιο 294537/25-09-2022 (ΑΔΑ: ΨΚΗΤ465ΧΘΞ-ΥΡΛ).*

*Το έργο περατώθηκε εμπρόθεσμα, σύμφωνα με την υπ’ αριθμ. 564/ 10-01-23 βεβαίωση περάτωσης εργασιών.*

*Στις 20-03-2023 υπεγράφη Πρωτόκολλο Διοικητικής Παραλαβής για Χρήση του εν λόγω έργου μεταξύ του Δ. Λεβαδέων και της Αναδόχου, η οποία παρέδωσε ταυτόχρονα και τα κλειδιά του κτηρίου.*

*Με το υπ’ αριθμ. 22032/ 07-12-22 υπεβλήθη η Τελική Επιμέτρηση του έργου, η οποία εγκρίθηκε από τη Δ/νουσα Υπηρεσία.*

*Για την παραλαβή του έργου, ορίσθηκε Επιτροπή Παραλαβής με την υπ ΄αριθμό υπ’ αριθμ 51/21-02-2024 Aπόφαση του Δημοτικού Συμβουλίου του Δ. Λεβαδέων (ΑΔΑ:69ΩΜΩΛΗ-01Ι)*

*Η Επιτροπή αφού έλεγξε ποσοτικά κατά το εφικτό, ήτοι σποραδικά και δειγματοληπτικά, τις εργασίες σύμφωνα με τη μελέτη, διαπίστωσε ότι έχουν περιληφθεί στις αναλυτικές επιμετρήσεις και τα σχετικά Πρωτόκολλα Παραλαβής Αφανών Εργασιών και ότι είναι σύμφωνες με την Τελική Επιμέτρηση.*

*Προχώρησε στην συνέχεια κατά το εφικτό στον μακροσκοπικό ποιοτικό έλεγχο των παραλαμβανόμενων εργασιών και διαπίστωσε ότι αυτές εκτελέσθηκαν έντεχνα και σύμφωνα με τα συμβατικά τεύχη της μελέτης και βρίσκονται σε καλή κατάσταση. Κατόπιν τούτου παρέλαβε τις εργασίες του εν λόγω έργου, όπως αναφέρονται στην τελική επιμέτρησή του.*

*Η Επιτροπή διαπίστωσε ότι το έργο περαιώθηκε εμπρόθεσμα και ότι έχει εκπνεύσει ο χρόνος εγγύησης, στη συνέχεια προέβη στην Παραλαβή του εν λόγω έργου και ακολούθως συνέταξε και υπέγραψε το Πρωτόκολλο Παραλαβής του .*

*Κατόπιν όλων των ανωτέρω καλούνται τα μέλη της Δημοτικής Επιτροπής του Δήμου Λεβαδέων να αποφασίσουν για την έγκριση του Πρωτοκόλλου Παραλαβής του έργου : «ΠΑΡΕΜΒΑΣΕΙΣ ΕΚΣΥΓΧΡΟΝΙΣΜΟΥ ΚΤΙΡΙΑΚΟΥ ΑΠΟΘΕΜΑΤΟΣ ΑΡΧΙΤΕΚΤΟΝΙΚΗΣ ΑΞΙΑΣ (ΠΡΩΗΝ ΚΤΙΡΙΟ ΠΑΝΕΠΙΣΤΗΜΙΟΥ) ΚΑΙ ΠΕΡΙΒΑΛΛΟΝΤΟΣ ΧΩΡΟΥ, ΜΕ ΕΦΑΡΜΟΓΕΣ ΕΝΕΡΓΕΙΑΚΗΣ ΑΝΑΒΑΘΜΙΣΗΣ, ΓΙΑ ΤΗ ΧΡΗΣΗ ΔΗΜΟΤΙΚΩΝ ΥΠΗΡΕΣΙΩΝ ΚΑΙ ΠΟΛΙΤΙΣΤΙΚΩΝ ΔΡΑΣΤΗΡΙΟΤΗΤΩΝ», όπως προβλέπεται από τον νόμο, σύμφωνα με τις διατάξεις περί εκτελέσεως των Δημοσίων Έργων, ήτοι του άρθρου 136 του Ν. 4070/2012 και του άρθρου 86 του Ν. 4782/2021(ΦΕΚ 36Α’ 09-03-21).*

Στη συνέχεια ο Πρόεδρος κάλεσε τα μέλη να αποφασίσουν σχετικά.

**Η Δημοτική Επιτροπή λαμβάνοντας υπόψη:**

-Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018

-Τις διατάξεις του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

- Το Πρωτόκολλο Προσωρινής και Οριστικής Παραλαβής του έργου «ΠΑΡΕΜΒΑΣΕΙΣ ΕΚΣΥΓΧΡΟΝΙΣΜΟΥ ΚΤΙΡΙΑΚΟΥ ΑΠΟΘΕΜΑΤΟΣ ΑΡΧΙΤΕΚΤΟΝΙΚΗΣ ΑΞΙΑΣ (ΠΡΩΗΝ ΚΤΙΡΙΟ ΠΑΝΕΠΙΣΤΗΜΙΟΥ) ΚΑΙ ΠΕΡΙΒΑΛΛΟΝΤΟΣ ΧΩΡΟΥ, ΜΕ ΕΦΑΡΜΟΓΕΣ ΕΝΕΡΓΕΙΑΚΗΣ ΑΝΑΒΑΘΜΙΣΗΣ, ΓΙΑ ΤΗ ΧΡΗΣΗ ΔΗΜΟΤΙΚΩΝ ΥΠΗΡΕΣΙΩΝ ΚΑΙ ΠΟΛΙΤΙΣΤΙΚΩΝ ΔΡΑΣΤΗΡΙΟΤΗΤΩΝ» που είχε διανεμηθεί

-Το με αριθ. πρωτ. 20327/11-10-2024 έγγραφο της Διεύθυνσης Τεχνικών Υπηρεσιών, που είχε διανεμηθεί

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΟΜΟΦΩΝΑ**

Εγκρίνει το Πρωτόκολλο Παραλαβής του έργου : «ΠΑΡΕΜΒΑΣΕΙΣ ΕΚΣΥΓΧΡΟΝΙΣΜΟΥ ΚΤΙΡΙΑΚΟΥ ΑΠΟΘΕΜΑΤΟΣ ΑΡΧΙΤΕΚΤΟΝΙΚΗΣ ΑΞΙΑΣ (ΠΡΩΗΝ ΚΤΙΡΙΟ ΠΑΝΕΠΙΣΤΗΜΙΟΥ) ΚΑΙ ΠΕΡΙΒΑΛΛΟΝΤΟΣ ΧΩΡΟΥ, ΜΕ ΕΦΑΡΜΟΓΕΣ ΕΝΕΡΓΕΙΑΚΗΣ ΑΝΑΒΑΘΜΙΣΗΣ, ΓΙΑ ΤΗ ΧΡΗΣΗ ΔΗΜΟΤΙΚΩΝ ΥΠΗΡΕΣΙΩΝ ΚΑΙ ΠΟΛΙΤΙΣΤΙΚΩΝ ΔΡΑΣΤΗΡΙΟΤΗΤΩΝ», όπως προβλέπεται από τον νόμο, σύμφωνα με τις διατάξεις περί εκτελέσεως των Δημοσίων Έργων, ήτοι του άρθρου 136 του Ν. 4070/2012 και του άρθρου 86 του Ν. 4782/2021(ΦΕΚ 36Α’ 09-03-21).

. **Η παρούσα απόφαση πήρε αριθμό 381/2024.**

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

ΤΑ ΜΕΛΗ

1. Αγνιάδης Παναγιώτης

2. Καλλιαντάσης Χρήστος

3. Παπαβασιλείου Αικατερίνη

.

ΠΙΣΤΟ ΑΠΟΣΠΑΣΜΑ

Λιβαδειά 22 -10-2024

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

ΔΗΜΑΡΧΟΣ ΛΕΒΑΔΕΩΝ